Veiligheidsgordels moet gebruik word | Die Vryburger
Ben Martins, Minister van Vervoer sê nuwe veldtogte gaan van stapel gestuur word.
Die doel is om seker te maak dat almal in ’n voertuig wel gebruik maak van ’n veiligheidsgordel.
Daar bestaan ’n neiging by passasiers om nie die veiligheidsgordel te gebruik as hulle op die agterste sitplek is nie.
Martins het die voorlopige pad sterftesyfer van die afgelope Paasnaweek bekendgemaak.
Daarvolgens het minstens 241 mense tussen 28 Maart en 1 April op paaie gesterf.
Swaar boets sal in die vervolg op almal toegepas word wat nie ’n veiligheidsgordel gebruik nie.
Dit blyk dat daar voortaan ’n nuwe metode van beboet toegepas gaan word. Indien ’n passasier nie ’n gordel gebruik nie, sal so ’n persoon beboet word. ’n Afsonderlike boete sal ook aan die bestuurder van die voertuig gegee word.
3 thoughts on “Veiligheidsgordels moet gebruik word”
Jaco April 10, 2013 at 8:01 am
Hierdie ding lyk eerder na ‘n geldmaak-storie vir my.
Gerrie Venter April 10, 2013 at 10:46 am
Ek sal graag ‘n draai wou ry met die aster hierbo met net ‘n gordel aan. HaHa
Johan v R April 11, 2013 at 8:30 pm
Dit is SONDER ENIGE TWYFEL net nog ‘n wettige roof wat ingestel word om ons net onder nog meer finansieele druk te plaas. Die goed besteel ons reeds met hulle belaglike lae spoed snert wat in die ’70 ingestel is, vandag natuurlik lankal nie meer nodig om so te kruip nie weens voertuig tegnologie vooruitgang, maar dis mos maklik om geld so te maak met hulle belaglike boetes. Ja kyk, ek wonder of Ben Martins nou eintlik regtig omgee en of hy note sien wat gaan inrol. Wettige diefstal.